નોંધનીય છે કે વર્ષ ૨૦૧૫-૧૬માં ૮૪ લાખ ટન અને વર્ષ ૨૦૧૪-૧૫માં ૧.૦૫ કરોડ ટન ખાંડનું ઉત્પાદન થયું હતું. મિલોના જણાવ્યા અનુસાર મહારાષ્ટ્રમાં શેરડીનો પાક લેતા કેટલાક જિલ્લામાં દુષ્કાળની પરિસ્થિતિના કારણે શેરડીનો વાવેતર વિસ્તાર ઘટ્યો છે. ઉલ્લેખનીય છે કે વર્ષ ૨૦૧૬માં ખાંડના ભાવમાં અત્યાર સુધી પ્રતિકિલોએ ૧૫ રૂપિયાથી વધુનો વધારો જોવાઇ ચૂક્યો છે ત્યારે ચાલુ વર્ષે ઓછા વાવેતરના કારણે ખાંડના ઉત્પાદનમાં ઘટ પડવાની શક્યતાઓ પાછળ ખાંડના ભાવમાં વધુ ઉછાળો આવે તેવી શક્યતાઓ જોવાઇ રહી છે.